Vidmantas Bačiulis

Vidmantas Bačiulis (1940 m. kovo 12 d. Panevėžyje – 2022 m. spalio 16 d.)Mirė ilgametis LRT režisierius ir scenaristas Vidmantas Jonas Bačiulis. Lrt.lt. 2022-10-17. Nuoroda tikrinta 2022-10-17. – lietuvių kino ir televizijos režisierius, scenaristas.

 Biografija 
Augo mokytojų šeimoje. 1962 m. baigė Kauno politechnikos institutą, 1974 m. – Leningrado teatro, muzikos ir kinematografijos institutą, įgijo dramos režisieriaus kvalifikaciją.

Nuo 1970 m. dirbo Lietuvos nacionalinėje televizijoje, sukūrė daugybę laidų kultūros ir meno temomis, spektaklių, dokumentinių ir vaidybinių televizijos filmų. Ypač daug ekranizavo lietuvių literatūros kūrinių.

1980–1985 m. Lietuvos televizijos Kultūros ir meno redakcijos vyriausias režisierius. Nuo 1987 m. – Lietuvos teatro sąjungos narys. 1987 m. suteiktas Nusipelniusio Lietuvos meno veikėjo garbės vardas. 1993–1998 m. – Lietuvos televizijos vyriausias režisierius. 2014 m. apdovanotas LRT „Garbės bitinuku“ už nuopelnus ir ilgametį darbą.

Vidmanto Bačiulio kūriniai dažnai rodyti Lietuvos televizijoje ir užsienio šalyse. Filmai dalyvavo ne viename tarptautiniame festivalyje – Rygoje (Latvija), Plovdive (Bulgarija), Bornholme (Danija), Berlyne (Vokietija).

 Filmografija 

 Vaidybiniai filmai ir TV spektakliai 
 1973 m. – „Susipažinkite – Artas Buchvaldas“ (LTV)
 1974 m. – E. de Filipo „Tamsūs akiniai“ (LTV)
 1976 m. – Miulerio „Dvi saujos smulkių“ (LTV)
 1977 m. – A. Laurinčiuko „Akimirka teisybės“ (LTV)
 1979 m. – J. Paukštelio „Kaimynai“, režisierius ir scenarijaus autorius (LTV)
 1980 m. – L. Vernejo „Nemo bankas“, režisierius (LTV)
 1982 m. – J. Grušo „Barbora Radvilaitė“, režisierius (LTV)
 1986 m. – J. Volčekas „Tiesos riba“, režisierius (LTV)
 1986 m. – J. Tumo-Vaižganto „Nebylys“, režisierius (LTV)
 1987 m. – J. Marcinkevičiaus „Benjaminas Kordušas“, režisierius ir scenarijaus autorius (LTV)
 1988 m. – I. Simonaitytės „Vilius Karalius“, režisierius ir scenarijaus autorius (LTV)
 1988 m. – H. Ibseno „Heda Gabler“, režisierius (LTV)
 1990 m. – A. Strindbergo „Tėvas“, režisierius ir scenarijaus autorius (LTV)
 1992 m. – H. Kleisto „Sudužęs ąsotis“, režisierius (LTV)
 1993 m. – J. Grušo „Laimingasis – tai aš“, režisierius (LTV)
 1993 m. – I. Bergmano „Judita“, režisierius ir scenarijaus autorius (LTV)
 1995 m. – A. Vaičiulaičio „Valentina“, režisierius ir scenarijaus autorius (LTV)

 Muzikiniai filmai 
 1974 m. – „Dainų dainelė 1974“ – pirmasis respublikinis vaikų ir jaunimo konkursas „Dainų dainelė“
 1982 m. – „Dienos, metai – visas gyvenimas“ – Virgilijaus Noreikos kūrybos portretas
 1985 m. – „Kūrybos aukštumos“ – Sauliaus Sondeckio kūrybos portretas
 1987 m. – „Akimirksni žavus“ – Eduardo Kaniavos kūrybos portretas

 Dokumentiniai filmai 
 1971 m. – „Rugsėjo 1-oji“
 1972 m. – „Ecce Homo“
 1974 m. – „Prie baltų aukštųjų bokštų“
 1995 m. – „Vasarvidžio kelionė į Anykščius“
 1997 m. – „Čigoniška laimė“
 1998 m. – „Ateinantys“
 1998 m. – „Elena keliauja į Lietuvą“
 1999 m. – „Sveikas, pone Andre“
 2000 m. – „Kelionė“
 2001 m. – „Tėvas ir sūnus“
 2003 m. – „Gyvybės vardan“
 2005 m. – „Pasivaikščiojimas po Europos parką“

 Kultūros laidų ciklai 
 2011 m. – „Literatų gatvė“
 2011 m. – „Amžinai graži suknelė“
 2011 m. – „Spalvų galia“
 2012 m. – „Grafikos stebuklai“
 2012 m. – „Skulptūrų pėdomis“
 2013 m. – „Taikomosios dailės šviesa“

 Apdovanojimai 
 1987 m. suteiktas Nusipelniusio Lietuvos meno veikėjo garbės vardas.
 2014 m. apdovanotas LRT „Garbės bitinuku“ už nuopelnus ir ilgametį darbą.

 Šaltiniai 

 Nuorodos 
 TV laida „Vakaro autografas. Režisierius Vidmantas Bačiulis“ (LRT, 2006-03-26)

Kategorija:Lietuvos kino režisieriai
Kategorija:Lietuvos televizijos režisieriai
Kategorija:Lietuvos scenaristai